「7+1」標殺全港零食

立例打造新營人 「7+1」標殺全港零食

營養標籤七月一號(尋日)正式實行，規定所有預先包裝食品嘅封套都要有官方指定嘅「7+1」營養標籤，唔係就統統落架停售，估計受影響而撒出香港嘅零食，會多達四千款，當中唔少重係八十後嘅至愛添！ 搞到大家要同心愛零食揮手講再見之餘，亦間接令小本經營嘅士多，因入貨問題而倒閉！估唔倒做個有「營」人，除咗倒人米，重扼殺埋童年回憶!

零食士多影響大

「政府呢條法例，對大型超市影響唔大，但我呢類小本經營就慘喇！好多供應商嘅產品都未有「7+1」營養標籤，搞到要逐個貼，我好多糖都係一大袋買返嚟，然後拆散賣出去，唔通要逐粒貼？邊度有咁多時間同人手呀？」

就零食士多老闆嘅case，小記致電食物安全中心，負責人回應：「某啲食品會因唔同嘅理由而獲得豁民，例如盛載容器嘅總表面積小於一百平方厘米(100cm x 100 cm)，至於李生呢個散賣零食嘅case屬於個別情怳，好難一概而論. 」